Viro venerabili, prudenti ac religioso domino Matheo, Dei gratia abbati ecclesie Beati-Dionisii in Francia, ac nobili viri domino Nigelle, tenentibus locum regis, Petrus, ejusdem miseratione Senonensis archiepiscopus, salutem et sinceram caritatem in Domino cum honore. Significamus vobis quod electionem de venerabili viro magistro Erardo, decano Altissiodor. canonice celebratam in Altissiodor. episcopum confirmavimus hec vobis et omnibus quorum interest tenore presentium intimantes. In cujus rei testimonium presentes litteras sigilli nostri munimine fecimus roborari. Data Naailli, die mercurii post octabas hyemalis festi Sancti-Martini, anno Domini Mº CCº LXX.